cyanic-selkie/wikianc huggingface dataset:
Täplänuolikko
Alkuperä
Täplänuolikko elää luonnossa Indopasifisella merialueella.
Ravinto
Täplänuolikko syö eläinplanktonpitoista ruokaa sekä vedestä että pohjalta. Sitä on syötettävä kolme kertaa päivässä, ellei altaassa kasva tarpeeksi planktonia, jota se voi saalistaa itsekseen.
Ikaría (kunta)
Ikaría (eli Δήμος Ικαριάς, Dímos Ikarías) on Kreikan kunta, joka sijaitsee Ikarían alueyksikössä Pohjois-Egean saarten alueella. Kunnan pinta-ala on 254,4 neliökilometriä ja väkiluku 8 423 (vuonna 2011). Kunnan kuntakeskus on Ágios Kírykos.
Ikarían kunta käsittää koko Ikarían saaren. Ikarían kunta syntyi, kun Ágios Kírykos, Évdilos ja Ráches yhdistyivät vuoden 2011 alussa Kallikrates-suunnitelman mukaisesti.
Out
Out voi tarkoittaa:
Heart Full of Fire
Heart Full of Fire on suomalaisen AOR-yhtyeen Brother Firetriben toukokuussa 2008 julkaistu toinen studioalbumi. Levyltä julkaistiin maaliskuussa single ”Runaways”. Albumin nimikappaleella vierailee laulajana Anette Olzon.
Heart Full of Fire nousi julkaisuviikollaan Suomen virallisen albumilistan sijalle 6.
Kappaleet
Kaikki kappaleet säveltänyt ja sanoittanut Brother Firetribe.
Sointula (kaupunginosa)
Sointula on Valkeakosken 15. kaupunginosa itäisessa osassa kaupunkia. Sointulassa on Innalantien ja Sointulantien ympäröimä ostoskeskuksen ja päivänkodin alue. Riippusiltojen lenkki kulkee Sointulan kautta. Riippusillat myös kuuluvat Sointulaan. Sointula sijaitsee veden lähellä.
Markku Sarpio
Markku Tapio Sarpio (s. 16. heinäkuuta 1969 Tampere) on aktiiviuransa päättänyt suomalainen pituushyppääjä. Hän edusti koko uransa ajan Heinolan Iskua ja hänen valmentajanaan toimi Erkki Lehtinen. Kalevan kisoista Sarpio saavutti pituushypyn pronssia vuonna 1992. Lisäksi hän voitti sisäratojen SM-kisoista pituushypyn hopeaa vuonna 1993 sekä pronssia vuonna 1991. Virallisissa kilpailuissa hän ei ole esiintynyt vuoden 1993 jälkeen.
Kuhajärvi (Juupajoki)
Kuhajärvi on Pirkanmaalla Juupajoen Hyytiälässä sijaitseva järvi.
Maantietoa
Järven pinta-ala on 10,6 hehtaaria ja se on 500 metriä pitkä ja 300 metriä leveä. Se sijaitsee Siikanevan itäpuolella Siankinkunmäen lounaispuolella ja Välikankaan mäen länsipuolella niiden juurella. Erämaajärvellä ei ole kartan mukaan saaria ja se on autio. Sen rantaviivan pituus on 1,6 kilometriä ja sen rannat ovat metsämaata.
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Leppähampaanjoen valuma-alueella (35.75), jonka Huikonjoen valuma-alueeseen (35.754) se kuuluu. Järven vedenpinnan korkeus on 167,5 metriä mpy. Siihen on johdettu kaksi metsäojaa ja sen laskuoja lähtee järven eteläpäästä ja se virtaa suo-ojien kautta yhtyen Jouttijokeen kilometrin päässä.
Sointula (kaupunginosa)
Innalan- ja Sointulantiellä sijaitsee kerrostalo-asuntoja ja Sointulan perällä on omakoti- ja rivitaloalue.
Palimpsesti
thumb|300 px|Esimerkki palimpsestista: Codex Ephraemi Rescriptus. 400-luvulla tuotetun [[Raamattu|Raamatun kopion päälle on 1100-luvulla kirjoitettu kopio eräästä Efraim Syyrialaisen kirjoituksesta.]] Palimpsesti (, sanoista 'uudestaan' ja  'raaputtaa') on antiikin aikainen tai keskiaikainen, useimmiten pergamentille tai papyrukselle kirjoitettu käsikirjoitus, jonka alkuperäinen teksti on myöhemmin pyyhitty tai raaputettu pois ja korvattu uudella tekstillä.
Suomalaisetkin ovat osallistuneet yhteiseurooppalaiseen palimpsestien kartoitushankkeeseen, jonka tarkoituksena on kartoittaa Euroopan kirjastoissa ja arkistoissa säilytettäviä kreikankielisiä palimpsesteja.
Suovenhokas
Suovenhokas (Nola karelica) on pieni yöperhoslaji. Se tunnetaan vanhemmassa kirjallisuudessa karjalanallaskehrääjänä sekä muuraimen ruuhikehrääjänä. Suovenhokas on luokiteltu Suomen uhanalaisarvioinnissa erittäin uhanalaiseksi (EN) ja se on yksi Suomen kansainvälisistä vastuulajeista.
Koko ja ulkonäkö
Lajin voi sekoittaa lähinnä huomattavasti yleisempään rämevenhokkaaseen (Nola aerugula).
Levinneisyys ja lentoaika
Suovenhokas on selvästi boreaalinen laji, jota tavataan Euroopassa ainoastaan osassa Skandinaviaa, Baltiassa ja Pohjois-Venäjällä. Idässä levinneisyysalue jatkuu Itä-Aasiaan saakka. Suomessa suovenhokasta esiintyy Lappia lukuun ottamatta koko maassa, mutta vain paikoittain. Perhonen lentää kesäkuun lopulta heinäkuun lopulle lennon kestäessä yksittäisellä paikalla vain noin viikon.
Elinympäristö ja elintavat
Suovenhokkaan tyypillinen elinpaikka on vähäravinteinen ja sammaleinen suo. Lajin esiintyminen on hyvin paikallista, ja vierekkäisillä esiintymillä voi olla pitkä välimatka. Sitä ei juuri koskaan tapaa tyypillisen elinympäristönsä ulkopuolella, joskin Suomessa sen on raportoitu elävän myös kosteissa rantametsiköissä. Koiraat lentävät etsimässä kumppania illan hämärtyessä, mutta luultavasti naaraat liikkuvat enemmän vasta parittelun jälkeen piilotellen siihen saakka lehtien alapinnoilla. Suovenhokas tulee valolle.
Naaras munii korkeintaan 50 munaa lehtien alapinnoille tai kuolleille varvuille, joilta toukka hakeutuu ilmeisesti itse mieleiselleen ravintokasville. Toukan elintapoja luonnossa ei juuri tunneta, vaan tieto perustuu kasvatettujen toukkien käyttäytymiseen. Toukan kehitys kestää pari vuotta. Ensimmäisen talven toukka talvehtii noin 2 mm:n pituisena tekemänsä kotelon suojissa ja toisen talven lähes täysikasvuisena. Toukka on täysikasvuinen kolmannen elinvuotensa kesäkuun alussa, jolloin se koteloituu venemäisen, harmaan kotelokopan sisään heinänkorrelle tai oksalle.
Visa Orttenvuori
Visa Orttenvuori (s. 3. helmikuuta 1968) on aktiiviuransa päättänyt suomalainen kestävyysjuoksija. Hän edusti Viipurin Urheilijoita ja hänen valmentajanaan toimi Timo Hietanen. Aikuisten tasolla Orttenvuori voitti uransa aikana seitsemän mitalia ulkoradoilta. Kalevan kisoista hän saavutti hopeaa 5 000 metrin juoksussa vuonna 1992. Tiejuoksusta Orttenvuori saavutti 20 kilometrin matkalta kaksi kultaa vuosina 1991 ja 1994. Puolimaratonilta hän voitti kultaa vuonna 1996 ja maastojuoksun SM-kisoista 12 kilometrin matkalta niin ikään kultaa vuonna 1996. Lisäksi Orttenvuori oli mukana viestijuoksun SM-kisoissa voittamassa kahta hopeaa 4 x 1 500 metrin viestijuoksussa vuosina 1991 ja 1992. Sisäratojen SM-kisoista hän voitti pronssia 3 000 metrin juoksusta vuonna 1993.
Suovenhokas
Ravintokasvi
Ensimmäisenä kesänä toukka syö ainakin suokukkaa (Andromeda polifolia), toisena kesänään ilmeisesti lakkaa (Rubus chamaemorus). Kasvatuksessa se on kelpuuttanut myös juolukkaa ja puolukkaa.
Visa Orttenvuori
Kansainvälisissä kisoissa Orttenvuori edusti Suomea yhden kerran, Bostonissa pidetyissä maastojuoksun MM-kisoissa. Hän osallistui 12 kilometrin kilpailuun, jossa sijoittui 123:nneksi.
Virallisiin kilpailuihin Orttenvuori ei ole osallistunut vuoden 1998 jälkeen.
Volger Andersson
Volger Andersson (19. tammikuuta 1896 – 6. lokakuuta 1969) oli ruotsalainen hiihtäjä. Andersson kilpaili 1920-luvulla, ja hänen uransa suurin saavutus oli olympiapronssi Sankt Moritzin olympialaisissa 1928. Tällöin matkana oli 50 kilometriä. Anderson suoriutui kisasta ajassa 5 tuntia 5 minuuttia 46 sekuntia häviten toiseksi tulleelle maanmiehelleen Gustaf Jonssonille vain 16 sekuntia.
Robert Green
Robert Paul Green (s. 18. tammikuuta 1980 Chertsey, Englanti, Britannia) on englantilainen jalkapalloilija, pelipaikaltaan maalivahti. Hän pelasi ammattilaisena vuosina 1999−2019.
Green pelasi Norwich Cityssä kausilla 1998−2006 kaikkiaan 38 ottelua Englannin Valioliigassa ja 185 ottelua toiseksi korkeimmalla sarjatasolla. West Ham Unitedissa hän pelasi 177 valioliigaottelua kausilla 2006−2011 ja 42 peliä Mestaruussarjassa kaudella 2011−2012. Green teki vapaana pelaajana Queens Park Rangersin kanssa kahden vuoden sopimuksen kesällä 2012. Hän pelasi QPR:ssä kausilla 2012−2016 kaikkiaan 52 ottelua Valioliigassa ja 69 ottelua Mestaruussarjassa. Kaudella 2016−2017 hän pelasi Leedsissä 46 mestaruussarjaottelua. Viimeisillä ammattilaiskausillaan 2017−2019 hän edusti Huddersfieldiä ja Chelseaa pelaamatta otteluakaan.
Maajoukkueura
Green on pelannut myös Englannin maajoukkueessa. Ensi ottelunsa hän pelasi Kolumbiaa vastaan toukokuussa 2005. Ensimmäisen arvokilpailujen karsintaottelunsa hän pelasi MM-karsintaottelussa Kazakstania vastaan kesäkuussa 2009. Hän pelasi vuoden 2010 MM-kilpailuissa Englannin ensimmäisessä ottelussa Yhdysvaltoja vastaan, mutta päästi käsiensä kautta taakseen Clint Dempseyn helposti torjuttavalta vaikuttavan laukauksen, jolla Yhdysvallat nousi ottelussa tasapeliin. Englannin muissa otteluissa Green istui vaihtopenkillä. Hän kuului Englannin joukkueeseen myös EM-kilpailuissa 2012, muttei päässyt pelaamaan. Kaikkiaan hän pelasi 12 A-maaottelua.
Nokia 9500 Communicator
Nokia 9500 Communicator on Nokian neljäs Communicator -sarjan älypuhelin. Nokia 9500 Communicatoria edelsi Nokia 9210 Communicator/Nokia 9210i Communicator ja seurasi Nokia E90 Communicator. Versiosta julkaistiin myös ilman kameraa ja WLAN:ia tuotettu ja ulkonäöltäänkin selvästi eronnut versio Nokia 9300. Tämä ei kuitenkaan saanut lisänimeä Communicator.
Nokia 9500 Communicator on Symbian-pohjainen (versio 7.0) älypuhelin, jonka käyttöliittymänä toimii Series 80.
Muistikortit
MMC-muistikortit ovat yhteensopivia Nokia 9500 Communicatorin kanssa. Myyntipaketissa tulee Nokian oma, 128 Mt:n kortti. Puhelimen virallisten teknisten tietojen mukaan korttia voi vaihtaa lennosta.
|+ Tuetut muistikortit !Koko !Valmistaja !Testatut firmwaret !Toimiko? !Muuta |- | 128Mt | Kingston | 5.22(01), 5.22(07) | Kyllä | MMC |- |- | 1Gt | A-Data | 5.22(07), 06.27(00) | Kyllä | MMCMobile (RSSMMC) |- |- | 2Gt | Kingston | 5.22(01), 5.22(07), 06.27(00) | Ei | MMCPlus (MMC 4.0) |- |- | 2Gt | Kingston | 5.22(01) | Kyllä | MMCM/2GB |- |}
Ohjelmisto
Nokia 9500:n perusohjelmisto ei ole kovin laaja, mutta lisäohjelmilla puhelimen toiminnallisuus saadaan monikertaistettua. Alle on listattu joitakin lisäohjelmia.
Baby Sweetcorn
Baby Sweetcorn on porilainen pop-yhtye.
Haagin sopimus
Haagin sopimus on yhteinen nimike useille kansainvälisille sopimuksille. Sopimukset syntyivät Haagissa Alankomaissa.
Jan Švankmajer
thumb|right|Jan Švankmajer Jan Švankmajer (s. 4. syyskuuta 1934 Praha) on tšekkiläinen animaattori ja taiteilija. Hänet tunnetaan parhaiten surrealistisista lyhytelokuvistaan, jotka ovat vaikuttaneet useisiin muihin elokuvantekijöihin, muun muassa Quayn veljeksiin.
Švankmajer käyttää elokuvissaan paljon stop motion -animaatiota sekä nopeutusta. Usein erilaiset esineet heräävät hänen elokuvissaan eloon, ja hän yhdistelee animaatiota ja näyteltyjä jaksoja. Suomessa Švankmajerin elokuvia on esitetty muun muassa Tampereen elokuvajuhlilla.
Castaneda (kappale)
Castaneda on suomalaisen rockyhtye Jess and the Ancient Onesin single. Se julkaistiin 10. syyskuuta 2014 Soundcloudissa. Single julkaistaan 10" vinyylinä 14. marraskuuta 2014. Singlen nimi viittaa yhdysvaltalaiseen kirjailija-antropologi Carlos Castanedaan.
Single miksattiin ja masteroitiin Orgone Studiossa. Levyn kansikuvan on toteuttanut Markus Räisänen. Castaneda julkaistaan kolmena eri värisenä vinyylipainoksena, joka käsittää 1000 mustaa, 700 läpinäkyvän keltaista ja 300 häränveren väristä vinyyliä.
Tukholman hiippakunta
Tukholman hiippakunta on yksi Ruotsin kirkon hiippakunnista.
Tukholman konsistori
Tukholman hiippakunnan edeltäjänä oli kirkollinen hallintoelin, Tukholman konsistori. Se oli Upsalan arkkihiippakunnan alainen konsistori, jonka alaisuuteen kuuluivat Tukholman kaupungin seurakunnat, myös ne kaupungin alueen seurakunnat Slussenin eteläpuolella, jotka kuuluivat Strängänsin hiippakuntaan. Konsistori oli tuomiokapitulien veroinen, ja sen puheenjohtaja, preses oli Upsalan arkkipiispa, ja hänen sijallaan Tukholman Suurkirkon kirkkoherra, pastor primarius sekä varapuheenjohtajana Klaran seurakunnan kirkkoherra. Sen jäseninä olivat Tukholman seurakuntien kirkkoherrat.
Konsistori muodostettiin kuningas Juhana III: n aikana, ja vuodesta 1650 vakiintui nimitys "Tukholman (kaupungin) konsistori". 1600-luvulla tehtiin yrityksiä konsistorin täydelliseen itsenäisyyteen Upsalan arkkihiippakunnasta, mutta yritykset eivät onnistuneet. Ericus Skepperus oli ensimmäinen Suurkirkon kirkkoherra, joka otti käyttöön nimityksen pastor primarius ja kuningatar Kristiina vahvisti, että tämän viranhaltija oli konsistorin preses.
Hiippakunta
pienoiskuva|Tukholman Suurkirkko Konsistorin toiminta lakkasi, kun vuonna 1942 perustettiin Tukholman hiippakunta, ja se on siten Ruotsin kirkon 13 hiippakunnasta nuorin. Hiippakunnan tuomiokirkkona on Vanhassa kaupungissa sijaitseva Tukholman Suurkirkko. Hiippakunta on jaettu 79 seurakuntaan. Hiippakuntaan kuuluu myös kaksi ei-alueellista seurakuntaa; Tukholman suomalainen ja Tukholman saksalainen seurakunta. Hiippakunnan alueella toimii myös Hovikonsistori ja sen alaisena Hoviseurakunta, jotka eivät hallinnollisesti kuulu Tukholman hiippakuntaan. Hiippakunnan piispana toimii vuodesta 2019 Andreas Holmberg.
Vuoden 2017 lopussa hiippakunnan alueella asui 2 010 164 henkilöä, joista 1 011 601 eli 50,3 prosenttia oli Ruotsin kirkon jäseniä.
Rovastikunnat
Tukholman hiippakunnan rovastikunnat ovat:
Krypton
thumb|Kryptonilla täytetty [[Geisslerin putki.]]
Krypton on jalokaasu, jonka kemiallinen merkki on Kr, atomiluku 36 ja CAS-numero 7439-90-9. Se on yksi ilman jalokaasuista, ja ilman massasta sitä on noin miljoonasosa. Tämän alkuaineen löysivät William Ramsay ja Morris Travers vuonna 1898 tekemässään kokeessa, jossa tutkittiin nestemäistä ilmaa.
Vuonna 1960 SI-järjestelmän perusyksikkö metri määriteltiin kryptonin erään spektriviivan aallonpituuden mukaan, mutta nykyisin metri on matka, jonka valo kulkee tyhjiössä 1/299792458 sekunnissa. Sana krypton tulee kreikankielisestä sanasta kryptos, joka tarkoittaa piilossa olevaa.
Fysikaaliset ominaisuudet
Krypton on hajuton, väritön ja mauton kaasu. Kiinteänä se on valkoista. Kryptonin tiheys on 3,75 g/l, ja se on melkein kolme kertaa tiheämpää kuin ilma. Kryptonin sulamispiste on 115,79 Kelviniä ja kiehumispiste 119,93 Kelviniä. Kryptonin lämmönjohtavuus on hyvin huono ja sen höyrystymisen entalpia matala.
Isotoopit
Kryptonilla tunnetaan noin 20 isotooppia, joista kuusi on stabiileja.
Kemialliset ominaisuudet ja yhdisteet
Krypton on normaalioloissa, kuten muutkin jalokaasut, inertti. Vuonna 1933 Linus Pauling ennusti, että KrF6 pitäisi olla syntetisoitavissa. Krypton kuitenkin reagoi fluorikaasun kanssa muodostaen kryptondifluoridia tai kryptontetrafluoridia. Tällöin kryptonilla voi olla hapetusaste +II tai +IV. Tämän lisäksi on havaittu ArKr+, KrH+, KrXe+ ja KrXr. Helsingin yliopiston Kemian laitoksella on luotu HKrCN ja HKrCCH, jotka ovat stabiileja 40 Celsius-asteeseen.
Krypton ei ole ihmiselle vaarallista, mutta suurina pitoisuuksina se voi syrjäyttää happea ilmasta.
Historia
Krypton löytyi vuonna 1898, kun William Ramsay ja Morris Traves nesteyttivät ilmaa ja tutkivat sitä spektrofotometrisin keinoin. He löysivät kryptonia ilman argonin seasta. Traves ja Ramsay löysivät myös muita jalokaasuja samana vuonna. Ramsay ja Traves nimesivät löytämänsä kaasun kreikankielisen sanan kryptos mukaan, joka tarkoittaa suomeksi piilossa olevaa tai kätkettyä.
Vuosien 1960 ja 1982 välillä SI-järjestelmän metri määriteltiin kryptonin isotoopin 86Kr mukaan. Metri oli määritelty siten, että tietty aallonpituus oli kerrottu luvulla 1 650 763,73.
Esiintyminen ja eristäminen
Kryptonia esiintyy ilmakehässä (1 ppm) sekä hyvin vähän maaperässä. Kryptonia tuotetaan nesteyttämällä ilmaa ja tekemällä jakotislauksia. 100 grammaa puhdasta kryptonia maksaa noin 25 euroa. Kryptonia syntyy myös uraanin hajoamistuotteena.
Käyttö
Kryptonin tärkeimmät sovellukset ovat valaistuksessa. Kryptonia käytetään muun muassa kiitoteiden valoissa. Kryptonin erittäin kirkas valo soveltuu myös valokuvaukseen. Samoin krypton tuottaa valomainoksissa vihreänkeltaista valoa. Kryptonia voidaan käyttää myös lasereissa fluorin kanssa. Koska krypton on inerttiä, sitä käytetään suojakaasuna energiansäästölampuissa sekä hehkulampuissa.
Kryptonin yhdisteillä ei ole teollista merkitystä.
Daydream
Daydream on yhdysvaltalaisen laulajan Mariah Careyn albumi vuodelta 1995. Se on Careyn kuudes albumi, viides studioalbumi, ja yksi maailman eniten myydyistä äänilevyistä. Tyylillisesti albumi poikkeaa Careyn aikaisemmista töistä, sillä siinä on enemmän vaikutteita R&B:stä ja jopa hiphopista, eikä niinkään puhtaasta popista. Recording Industry Association of America eli RIAA myönsi sille timanttilevyn, joka vastaa kymmenkertaista platinalevyn myyntiä. Levyä on myyty Yhdysvalloissa 7,54 miljoonaa kappaletta ja maailmanlaajuisesti 25 miljoonaa kappaletta.
Vaikkakaan Columbia Records ei ollut vaikuttunut Careyn uudesta albumista, kriitikot ja fanit ottivat sen hyvin vastaan. Joidenkin mielestä albumi oli Careyn siihen astisista paras. Esimerkiksi Stephen Thomas Erlewine kirjoitti Allmusic-lehdessä Careyn todellakin tietävän, kuinka koota albumi.
Suoniemi (täsmennyssivu)
Suoniemi voi tarkoittaa seuraavia asioita:
Ulla Ekholm
Eyvor Ulla Christina Lindfors, kirjailijanimi Ulla Ekholm (15. kesäkuuta 1924 Kauniainen – 23. helmikuuta 2015) oli suomalainen ruotsin kielellä kirjoittanut nuortenkirjailija.
Lindforsin vanhemmat olivat puutarhamestari Oskar Berndt Ekholm ja Helfrid Margareta (o.s. Bäckström). Puoliso oli vuodesta 1944 Kaj Ejnar Lindfors (1914–2000 ). Lindfors kävi 5 luokkaa oppikoulua. Hän toimi kirjanpitäjänä K.E. Lindfors ja Clavis osakeyhtiössä.
Itsenäisten valtioiden yhteisön jalkapallomaajoukkue
Itsenäisten valtioiden yhteisön jalkapallomaajoukkue edusti Itsenäisten valtioiden yhteisöä jalkapallon kansainvälisissä kisoissa puolen vuoden ajan vuoden 1992 alkupuolella. Koska Neuvostoliiton jalkapallomaajoukkue oli saanut vuoden 1991 karsinnoissa paikan vuoden 1992 Jalkapallon Euroopan-mestaruuskilpailuihin, hajonneen Neuvostoliiton pelaajien ainoa laillinen tapa osallistua kisoihin oli perustaa yhteisjoukkue. Koska Neuvostoliiton hajoamisen jälkeen Viro, Latvia ja Liettua olivat jo perustaneet kansalliset joukkueensa, IVY:n joukkueeseen tuli pelaajia muista 12 entisestä neuvostotasavalloista. Suurin osa pelaajista tuli Venäjältä, mutta lisäksi mukana oli neljä ukrainalaista, yksi georgialainen ja yksi valkovenäläinen pelaaja.
Joukkue hävisi lohkonsa EM-kisoissa yhdellä häviöllä ja kahdella tasapelillä.
Pelaajat 1992 EM-lopputurnauksessa
Maalivahdit:
Puolustajat: Keskikenttäpelaajat: Hyökkääjät:
Teurgia
Teurgia (, jumalan työ, ihme. ) tarkoittaa sellaisten rituaalien suorittamista, joiden tarkoituksena on pakottaa tai taivutella jumala tai muu yliluonnollinen olento tekemään jokin haluttu asia tai ”vetää henget maan päälle”. Teurgilla tarkoitetaan ”ihmeiden tekijää” tai ”henkien manaajaa”.
Helena Blavatskyn mukaan teurgin oli oltava ”ehdottoman puhdas ja epäitsekäs vaikuttimiensa puolesta, voidakseen toteuttaa työnsä”. Teurgia on teosofiassa ensimmäinen magian kolmesta alalajista, jotka ovat teurgia, goetiikka ja luonnon magia.
Äänekoski
Maantiede ja luonto
Äänekoski sijaitsee valtatien 4 (E75) varrella noin 40 kilometriä Jyväskylän kaupungista pohjoiseen. Hirvaskankaalta, 12 kilometriä Äänekosken keskustasta Jyväskylän suuntaan sijaitsevalta huoltoasema- ja liikekeskittymältä erkanee kantatie 69 Suonenjoelle. Honkolasta, 6 kilometriä Äänekosken keskustasta Jyväskylän suuntaan erkanee valtatie 13 Kokkolaan.
Äänekoskella sijaitsee kaikkiaan 13 Natura-kohdetta. Niihin kuuluu harjualueita, reheviä lintuvesiä ja Hitonhaudan rotkovajoama.
Äänekoskella on yhteensä 169 järveä, joista suurin on Kymijoen vesistöön kuuluva Keitele, joka on myös Äänekosken syvin järvi. Äänekosken toinen suuri järvi on Pyhäjärvi. Keiteleen lajisto ja elinympäristö on monimuotoinen. Muita järviä ovat keskustan lähellä sijaitsevat Äänejärvi ja Kuhnamo sekä lisäksi esimerkiksi Niinivesi, Iisjärvi, Kiimasjärvi ja Iso-Jurvo.
Taajamat
Vuoden 2021 lopussa Äänekoskella oli 18 318 asukasta, joista pääosa asui taajamissa, 4 274 haja-asutusalueilla ja 162:n asuinpaikat eivät olleet tiedossa. Äänekosken taajama-aste on 75,8 %.
Kaupungin keskustaajama on lihavoitu. Lisäksi pääosin naapurikuntiin kuuluvia taajamia olivat Hirvaskangas (Äänekosken puolella 13 as.) ja Pieni-Hirvanen (119 as.).
Vielä 2019 Tilastokeskus luokitteli myös Suolahden keskustaajaman, Kierälahden ja Paatelan erilliseksi taajamiksi. Nämä taajamat on sittemmin tilastollisessa tarkastelussa katsottu kasvaneen osaksi laajentunutta Äänekosken keskustaajamaa.
Kylät
Äänekosken henkikirjakylät on seuraavassa lueteltu kuntaliitoksia edeltäneen kuntajaon mukaan:
Epävirallisia kyliä ja kulmakuntia ovat lisäksi ainakin Hietama, Hirvaskangas, Laajaranta, Liimattala, Mämme, Parantala ja Rannankylä.
Historiaa
Itsenäistä Äänekosken kuntaa edelsi seurakunnan irrottautuminen Laukaan seurakunnasta: Äänekosken rukoushuonekunta perustettiin 1902. Keisarillisen Suomen senaatin päätöksellä 23. maaliskuuta 1906 määrättiin Äänekosken seurakunta perustettavaksi vuoden 1907 alusta. Äänekosken Kirkonmäelle valmistui uusi puurakenteinen pitkäkirkko vuonna 1906. Se tuhoutui korjauskelvottomaksi tuhopoltossa vuonna 1968.
Äänekosken kunta perustettiin vuonna 1911 erottamalla Laukaan kunnan pohjoinen osa sekä itäisiä osia Saarijärven kunnasta omaksi kunnakseen. Vuonna 1932 kunta jaettiin kolmeen osaan Äänekosken ja Suolahden kauppaloiksi sekä Äänekosken maalaiskunnaksi. Äänekosken kauppalan väkiluku oli 3 697 henkeä vuonna 1937 ja se kaksinkertaistui vuoteen 1964 mennessä (7 619 asukasta). Kaupunginoikeudet Äänekoskelle myönnettiin vuonna 1973. vasen|pienoiskuva|Äänekosken kuntaliitokset.
Kuntien yhdistymiset
Äänekosken maalaiskunta, jonka vanha kunnantalo edelleen sijaitsee valtateiden 4 (E75) ja 13 risteyksessä Äänekosken Honkolassa, liitettiin Äänekosken kauppalaan vuonna 1969.
Äänekosken kaupunkiin liitettiin 1. tammikuuta 1993 sen pohjoispuolella sijainnut Konginkankaan kunta. pienoiskuva|150px|Äänekosken kaupungin vaakuna vuosina 1954–2006. Äänekosken ja Suolahden kaupunginvaltuustot sekä Sumiaisten kunnanvaltuusto hyväksyivät syyskuussa 2005 kuntien välisen yhdistymissopimuksen ja esityksen valtioneuvostolle kuntajaon muuttamiseksi. Valtioneuvosto päätti toukokuussa 2006, että Sumiaisten kunta, Suolahden kaupunki ja Äänekosken kaupunki lakkautetaan ja tilalle perustetaan niiden alueet käsittävä uusi kunta, joka ottaa käyttöönsä Äänekoski-nimen ja kaupunkinimityksen. Uusi kuntajako tuli voimaan 1. tammikuuta 2007. Uuden Äänekosken kaupungin johtoon valittiin vanhan Äänekosken kaupunginjohtaja Hannu Javanainen. Suolahden entinen kaupunginjohtaja Heli Möller toimi Äänekosken apulaiskaupunginjohtajana. Vuodesta 2015 alkaen Äänekosken kaupunginjohtajana on toiminut Matti Tuononen.
Uuden Äänekosken kaupungin vaakunaksi valittiin Suolahden kaupungin entinen vaakuna. Äänekosken vanha kolmen postitorven vaakuna jäi pois käytöstä.
Konginkankaan linja-autoturma
Valtatiellä 4 Äänekosken Konginkankaalla sattui aamuyöllä 19. maaliskuuta 2004 Suomen tieliikennehistorian vakavin onnettomuus, kun tilausajossa ollut linja-auto törmäsi väärälle kaistalle ajautuneen vastaantulevan ajoneuvoyhdistelmän raskaassa paperirullalastissa olleeseen perävaunuun. Onnettomuuspaikka sijaitsee noin 20 kilometriä Äänekosken keskustaajamasta pohjoiseen. Onnettomuudessa kuoli linja-auton kuljettaja ja 22 matkustajaa. 14 matkustajaa loukkaantui.
Talous
Vuonna 2016 eniten yhteisöveroa maksaneet yritykset olivat traktoreiden ja maatalouskoneiden valmistajana tunnettu Valtra, sen emoyhtiö AGCO Suomi Oy ja ikkunateollisuuden aihioita tuottava Kurikka Timber Oy. pienoiskuva|Äänekosken sellutehdas.
Äänekoski teollisuuspaikkakuntana
Äänekoski tunnetaan vahvana ja perinteikkäänä teollisuuspaikkakuntana. Teollisuustoiminta Äänekoskella alkoi vuosina 1896–1900, kun Äänekoski Aktiebolaget perusti Äänekosken varteen puuhiomon ja kartonkitehtaan. Nykyisin kaupungissa sijaitsevat Metsä Boardin vuonna 1899 perustettu, vuonna 1966 uusiin tiloihin siirtynyt taivekartonkitehdas, Metsä Fibren vuonna 1985 käynnistetty sulfaattiselluloosatehdas, Metsäliitto Cooperative Finnforestin vaneritehdas, CP Kelco Oy:n kemiallisten tuotteiden tehdas, Valtra Oy Ab:n traktoritehdas sekä Valio Oy:n tuotantolaitos. Vuonna 1906 perustetun ja vuonna 1987 uudistetun hienopaperitehtaan toiminta lopetettiin vuonna 2011.
Elektroniikkateollisuutta on Äänekoskella ollut 1970-luvulta lähtien. Valtion omistama Televa aloitti toimintansa Äänekoskella 1974 kaupungilta vuokratuissa tiloissa ja siirtyi omiin tiloihin 1976. Vuonna 1987 tehdas siirtyi kokonaan Nokia Oyj:n omistukseen. Nokia myi tehtaan sieviläiselle Scanfil Oy:lle heinäkuussa 2000. Samana vuonna Nokia siirsi myös tuotekehitysyksikkönsä uusiin toimitiloihin Jyväskylään. Scanfil lopetti Äänekosken tehtaan toiminnan syyskuussa 2007 ja siirsi tuotannon muille tehtailleen.
Äänekosken biotuotetehdas
Metsä Group rakensi Äänekoskelle Suomen metsäteollisuushistorian kaikkien aikojen suurinta investointia, yhteensä yli 1,2 miljardin euron biotuotetehtaan. Investointipäätös tehtaasta tehtiin keväällä 2015 ja tuotanto alkoi vuoden 2017 lopulla. Tehdas tuottaa sellun lisäksi erilaisia biotuotteita, kuten mäntyöljyä, biosähköä ja puupolttoainetta. Mahdollisia uusia, tuotannon sivuvirroista saatavia jalosteita ovat uudet kuitutuotteet, biomuovin raaka-aineet, lannoitteet ja bioöljy ja biokaasu. Biotuotetehtaan selluntuotannon kapasiteetti on 1,3 miljoonaa tonnia vuodessa. Tehtaan työllistävä vaikutus on yli 2 500 työpaikkaa koko arvoketjussa. Selluntuotannon kapasiteetti uudessa tehtaassa on 1,3 miljoonaa tonnia vuosittain. Suomen vientiä tehdas lisää arviolta 500 miljoonaa euroa vuosittain ja se nostaa valtakunnan uusiutuvien energioiden tuotantoa yhteensä yli kahdella prosenttiyksiköllä.
Väestönkehitys
Seuraavassa kuvaajassa on esitetty kaupungin väestönkehitys viiden vuoden välein vuodesta 1980 lähtien. Käytetty aluejako on 1.1.2017 tilanteen mukainen.
Liikenneyhteydet
Äänekosken yhdyskuntarakenne perustuu voimakkaasti yksityisautoliikenteeseen. Valtatietä 4 Jyväskylästä Äänekoskelle on viime vuosina parannettu muun muassa rakentamalla moottoritietä Jyväskylästä pohjoiseen, parantamalla vilkkaiden risteysalueiden turvallisuutta rakenteellisin toimenpitein sekä rakentamalla ohituskaistoja. Julkisen liikenteen yhteydet linja-autolla Äänekoskelta Jyväskylään ovat hyvät. Valtatietä 4 parannetaan parhaillaan paikkakunnalle rakennetun biotuotetehtaan takia. Äänekoski-Jyväskylä välille rakennetaan uusia tieratkaisuja, jotka käsittävät muun muassa moottoritietä, uusia 2+2 ajorataisia teitä ja uusia siltoja. Hanke tulee valmistumaan vuoteen 2021 mennessä. pienoiskuva|Äänekosken uuden ohitustien silta. Kuva on otettu vanhalta sillalta.
Äänekosken ja Suolahden taajamat ovat Jyväskylä–Haapajärvi-radan varressa, joka nykyisin palvelee ainoastaan tavaraliikennettä. Matkustajaliikenne radalla lakkautettiin vaiheittain vuoteen 1987 mennessä, jolloin lopetettiin paikallisliikenne välillä Äänekoski–Jyväskylä. Syksyllä 2011 rataosa Äänekoskelta Saarijärvelle peruskorjattiin ensimmäisenä osana koko Haapajärven radan remonttia sen hyviksi arvioitujen liikenteen kasvunäkymien vuoksi. Uuden biotuotetehtaan lisätessä rahdin määrää rataverkostossa, rata uusittiin ja sähköistettiin vuosina 2016–2017. Hankkeen kustannusarvio oli 158 miljoonaa euroa. pienoiskuva|Tavarajuna lähtee Äänekoskelta Jyväskylään. Taustalla Metsä-Botnian sellutehdas.
Rakennettuja ympäristöjä
Äänekoskella sijaitsevia valtakunnallisesti arvokkaita rakennettuja kulttuuriympäristöjä ovat Suolahden vanha rautatieasema, Riihiahon tilan isotupa ja pihapiiri, Sumiaisten kirkko ja koko kirkonkylä sekä Keski-Suomen Opiston rakennus. Merkittävänä rakennettuna ympäristönä pidetään myös Konginkankaan kirkkomiljöötä, jonka tasavartinen, puurakenteinen ristikirkko rakennettiin vuosina 1864–1866. Kirkkomaisemaan liittyy myös vuonna 1856 käyttöön vihitty Konginkankaan hautausmaa sekä viljamakasiini, joka on toiminut kotiseutumuseona vuodesta 1956. Yhtenäisiä rakennusalueita ovat myös Pukkimäen ja Markkamäen puutalokaupunginosat. Pukkimäki klassisine puutaloineen on Äänekoski Aktiebolagetin tehtaan työläisilleen vuosina 1920–1927 rakennuttama kaupunginosa, jonka kaikki rakennukset ovat säilyttäneet alkuperäisasunsa. Markkamäen omakotitaloalue on 1940-luvun jälleenrakennuskaudelle tyypillinen puolitoistakerroksisten, puisten omakotitalojen alue, joka sai nimensä tonteille määritellystä yhden markan nimellisestä lunastushinnasta. Äänekosken keskustaajaman kupeessa sijaitsevan Klubinmäen rakennukset liittyvät kiinteästi Äänekosken tehtaiden historiaan ja hallintoon.
Äänekosken keskustaajama on matalaa, kerrostalovaltaista aluetta. Suuria ostoskeskuksia kaupungissa ei sijaitse. Äänekosken keskustaan on valmistunut vuonna 2011 noin 6 500 neliömetrin kokoinen K-Citymarket. Äänekosken sisääntuloteiden varsia komistavat korkeat, taidekuvioidut kerrostalot. Keskustan välittömässä läheisyydessä on väljästi rakennettuja omakoti- ja rivitalokaupunginosia.
Äänekosken taajamaan on kaupungiksitulovuonna 1973 rakennettu moderni kirkkorakennus, joka valmistui vuonna 1968 tuhopoltossa vakavasti vaurioituneen vanhan kirkkorakennuksen tilalle. Vuonna 1931 valmistunut Keskuskansakoulun massiivinen rakennus, useat tehdasalueen vanhat asuin- ja konttorirakennukset, vuonna 1986 valmistuneet kaupungintalo ja kaupunginkirjasto taideteoksineen sekä vuonna 1996 valmistunut uimahalli voidaan lukea kaupungin merkittäviksi rakennuksiksi.
Koulutuspalvelut
Perusopetusta Äänekoskella annetaan viidessä alakoulussa ja kahdessa yhtenäiskoulussa (2023). Koulut ovat: Hietaman koulu (luokka-asteet 0-6), Honkolan koulu (luokka-asteet 1-6), Koiviston koulu (luokka-asteet 0-6), Konginkankaan koulu (luokka-asteet 1-6), Koulunmäen yhtenäiskoulu (luokka-asteet 1-9), Sumiaisten koulu (luokka-asteet 1-6), ja Suolahden yhtenäiskoulu (luokka-asteet 1-9). Yleissivistävä lukiokoulutus on järjestetty Äänekosken lukiossa. Ammatillista opetusta tarjoaa Pohjoisen Keski-Suomen ammattiopisto (POKE), joka on Äänekosken ammatillisen koulutuksen kuntayhtymän koulutusyhtiön (POKE Koulutus Oy) ylläpitämä ammattiopisto. Avointa korkeakouluopetusta tarjoavat Äänekoskella Jyväskylän ammattikorkeakoulu (JAMK) ja Jyväskylän yliopiston Avoin yliopisto.
Äänekosken kaupunginkirjasto ja kulttuuritalot
Äänekosken kaupunginkirjasto on osa Keski-Suomen maakunnan kirjastokimppaa eli Keski-kirjastoja. Kaupunginkirjastolla on neljä kiinteää toimipaikkaa: Äänekosken pääkirjasto, Konginkankaan kirjasto, Sumiaisten kirjasto ja Suolahden kirjasto.
Äänekosken keskustassa sijaitseva Kulttuurikeskus Painotalo tarjoaa tiloja kulttuurin harrastamiseen, harjoitteluun ja kulttuuritapahtumille. Suolahdella esiintymis-, kokous- ja koulutustilan tarjoaa yksityisomisteinen Suolahtisali.
Museot
Kaupungissa toimivat Keitele-museo, Koiviston museotie, Konginkankaan kotiseutumuseo, Rautionmäen Köyhyydenkylä (Sumiainen), Suolahden kirkkomuseo, Väksy-museo (Vanhan Äänekosken kotiseutuyhdistyksen museo, Suolahti), Äänekosken taidemuseo ja Äänekosken kaupunginmuseo. Lisäksi paikkakunnalla yleisölle avoimia esittelyjä järjestää myös Metsä Groupin Pro Nemus -vierailukeskus.
Ruokakulttuuri
Äänekosken pitäjäruoiksi nimettiin 1980-luvulla uunipaisti ja hernetuuvinki sekä ohraryyneistä tehty marjapuuro.
Seurakunnat
pienoiskuva|[[Äänekosken kirkko.]] pienoiskuva|Äänekosken vuonna 1968 tulipalossa tuhoutunut vanha kirkko. Vuoden 2018 aluejaon mukaan Äänekoskella on seuraavat Suomen evankelis-luterilaisen kirkon seurakunnat:
Entiset seurakunnat
Seuraavassa luettelossa on mainittu historiallisella ajalla lakkautetut seurakunnat Äänekosken kaupungin nykyisellä alueella.
Urheilu
Äänekosken Huima on yleisseura, jossa on koripalloon erikoistunut jaosto. Naisten puolella Huima pelaa koripallon pääsarjassa ja miehet 2.divisioonassa. Huiman lisäksi paikkakunnalla toimii useita muita urheiluseuroja, kuten Koiviston Kipinä, Äänekosken Urheilijat sekä Suolahden Urho. Suolahden Urhon miesten jääkiekkojoukkue pelaa II-divisioonassa.
Tunnetuimpia äänekoskelaisia urheilijoita ovat keihäänheittäjät Jorma ja Kimmo Kinnunen.
Tapahtumat
Äänekoskella järjestetään useita tapahtumia vuosittain. Suurimpia niistä ovat olleet jokakesäiset Keitelejazzit ja Rautalankafestivaalit. Vuonna 2018 Suviseurat järjestettiin Äänekoskella, Konginkankaan Liimattalassa. Vuonna 2020 lopetetun Keitelejazzin seuraajaksi perustettiin vuonna 2021 Ääniä Festivaali.
Vanhoillislestadiolaisuuden suviseurat järjestettiin Äänekoskella vuonna 2018.
Ystävyyskaupungit
Äänekoskella on lukuisia ystävyyskaupunkeja:
Andrew L. Harris
thumb|right|Andrew L. Harris Andrew Lintner Harris (17. marraskuuta 1835 – 13. syyskuuta 1915) oli yhdysvaltalainen republikaanipoliitikko, joka toimi uransa aikana Ohion kuvernöörinä.
Harris osallistui Yhdysvaltain sisällissotaan pohjoisvaltioitten puolella. Poliittisen uransa hän aloitti vuonna 1866, jolloin hänet valittiin Ohion osavaltion senaattiin. Vuonna 1885 hänet valittiin osavaltion edustajainhuoneeseen, mitä ennen hän oli toiminut senaattoriaikansa jälkeen kaksi kautta jäämistöoikeuden tuomarina Preblen piirikunnassa. Hänet valittiin toiselle kaksivuotiskaudelle edustajainhuoneessa vuonna 1887.
Harris toimi Ohion varakuvernöörinä vuosina 1892–1896, William McKinleyn ollessa kuvernööri, ja uudelleen tammikuusta 1906. Ohion kuvernööri hänestä tuli kesäkuussa 1906, edeltäjänsä John M. Pattisonin kuoltua, ja hän hoiti virkaa tammikuuhun 1909. Hän oli ehdolla jatkokaudelle, mutta hävisi vaaleissa Judson Harmonille.
Death in June
Death in June on brittiläinen Douglas Pearcen johtama neofolk-yhtye. Yhtyeen natsi-Saksaan viittaava kuvasto on ajoittain herättänyt kiistoja.
Death in June Suomessa
Death in Junen konsertit Suomessa:
Alejandro Valverde
Alejandro Valverde Belmonte (s. 25. huhtikuuta 1980 Las Lumbreras, Murcia) on espanjalainen ammattipyöräilijä. Hän siirtyi ammattilaiseksi vuonna 2002. Hän edusti ensin kolme vuotta Comunitat Valenciana/Kelme -joukkuetta, vuosina 2005–2010 Caisse d'Epargnea ja loppu-uransa, 2012–2022 Team Movistaria.
Italian olympiakomitea antoi Valverdelle toukokuussa 2009 kahden vuoden kilpailukiellon Italiassa järjestettäviin kilpailuihin. Syynä oli hänen osallisuutensa Operaatio Puerto -dopingskandaaliin. Urheilun kansainvälinen välitystuomioistuin määräsi hänelle 31. toukokuuta 2010 maailmanlaajuisen kilpailukiellon tammikuuhun 2012 saakka. Kilpailukielto alkoi takautuvasti 1. tammikuuta 2010, jonka jälkeiset saavutukset mitätöitiin. Aiemmat saavutukset, kuten Espanjan ympäriajon voitto, sen sijaan pysyivät voimassa.
Vapauduttuaan kilpailukiellostaan Valverde palasi 2012 entiseen talliinsa, uudelta nimeltään Team Movistar. Espanjan ympäriajossa hän sijoittui kokonaiskilpailun toiseksi ja voitti piste- sekä yhdistelmäkilpailun. Seuraavan vuoden Espanjan ympäriajossa hän oli kokonaiskilpailussa kolmas ja voitti pistekilpailun. Hän oli kolmas Espanjan ympäriajossa myös 2014. Seuraavan vuoden Espanjan ympäriajossa hän voitti pistekilpailun. Hän sijoittui toiseksi Espanjan ympäriajossa 2019.
2010 Caisse d'Epargne
Tulokset mitätöity takautuvasti.
Allvar Gullstrand
Allvar Gullstrand (5. kesäkuuta 1862 Landskrona – 28. heinäkuuta 1930 Tukholma) oli ruotsalainen silmiin erikoistunut lääketieteilijä. Gullstrand työskenteli Uppsalan yliopistossa sekä silmälääketieteen että optiikan professorina, ja sovelsi matematiikan ja fysiikan tietoja silmän optiikan, varsinkin taittovirheiden tutkimukseen. Hän sai lääketieteen Nobelin palkinnon vuonna 1911.
Kymmenen vuotta myöhemmin, itse Nobel-komitean jäsenenä, Gullstrand vastusti vuoden 1921 fysiikan Nobelin antamista Albert Einsteinille niin kovasti, että sinä vuonna fysiikan Nobelia ei jaettu lainkaan. Seuraavana vuonna palkintoja oli kaksi, ja Einsteinkin sai vihdoin omansa.
Ahdas esinahka
thumb|140px|Erektoitunut penis, jossa ahdas esinahka. Ahdas esinahka eli fimoosi on tila, jossa esinahka on niin kireä, ettei sitä saa vedettyä kunnolla pois terskan päältä. Vastasyntyneillä on tavallista, että esinahan aukko on pieni ja esinahka on kiinnittyneenä paikoilleen. Suurimmalla osalla kuitenkin esinahka väljenee muutamana ensimmäisenä elinvuotena.
Termi fimoosi tulee kreikankielisestä sanasta phimos. Tosin oletetaan, että sanan merkitys on ajan myötä muuttunut. Kreikkalaiset eivät tuolloin edes olleet kiinnostuneet esinahan lääketieteellisestä merkityksestä.
Haitat
Ahdas esinahka, joka on jäänyt terskan taakse ja ei tule hyvin terskan päälle, voi aiheuttaa parafimoosin, ”espanjalaisen kauluksen”. Tällöin siittimen pään verenkierto voi häiriytyä ja syntyä iskemia, joka hoitamattomana voi johtaa kuolioon.
Hoito
Ahtaalle esinahalle voi itse antaa kotihoitoa, kun kyseessä ei ole lapsi. Tämä tapahtuu kevyesti sormilla hieromalla ja venyttelemällä nahkaa taakse kohti peniksen tyveä. Lapsille venyttämismenetelmää ei kuitenkaan ole suositeltava käyttää.
Kotihoito ei kuitenkaan välttämättä tehoa. Leikkausmenetelmiä ahtauden korjaamiseksi on muutamia, kuten preputioplastia, joka paranee nopeasti eikä merkittävästi vaikuta peniksen ulkonäköön. Radikaalimpana vaihtoehtona on myös kirurginen menetelmä, ympärileikkaus.
Ympärileikkauksista ahtaan esinahkan hoitona on kuitenkin luovuttu monissa maissa paitsi Suomessa jo 1990-luvulla julkaistujen tutkimusten perusteella, jotka todistivat muita menetelmiä tehokkaina ja halvempina ja koska ympärileikkaus poistaa peniksen viisi herkintä osaa.
Muita tehokkaita hoitomenetelmiä esinahkan venyttämiseen ovat mm. pienten ilmapallojen tai muiden työkalujen käyttö tai esim. lääkäri Michel Beaugén neuvoja oikeasta itsetyydytystekniikasta.
Dean Smith
Dean Smith (15. tammikuuta 1932 Breckenridge, Texas – 24. kesäkuuta 2023) oli yhdysvaltalainen yleisurheilija, joka voitti 4 × 100 metrin viestijuoksun Helsingin olympialaisissa. Samoissa olympialaisissa hän oli neljäs 100 metrin juoksussa. Hän kokeili amerikkalaisen jalkapallon pelaamista ammattilaistasolla joukkueissa Los Angeles Rams ja Pittsburgh Steelers. Urheilu-uransa jälkeen Smith esiintyi useissa tv-sarjoissa ja lännenelokuvissa, pääosin sijaisnäyttelijänä. Näitä elokuvia olivat muun muassa Alamo, The Comanceros, Näin valloitettiin Villi Länsi, McClintock, Rio Conchos, Big Jake ja El Dorado. Hän esiintyi myös useissa televisio-ohjelmissa, joita olivat muun muassa Tales of Wells Fargo, Maverick, Gunsmoke, Lawman, Have Gun Will Travel ja Walker, Texasista.
Euthydemos
Toinen Euthydemos esiintyy Platonin samannimisessä dialogissa Euthydemos, joka on tutkielma loogisista virhepäätelmistä ja sofismista. Dialogissa Euthydemos ja hänen veljensä ovat eristiikkaa harrastavia sofisteja, joita Sokrates kuulustelee omaa sokraattista metodiaan käyttäen. Ei ole varmuutta, onko kyseessä sama Euthydemos kuin Ksenofonin teoksessa.
Lukáš Bauer
Lukáš Bauer (s. 18. elokuuta 1977 Ostrov nad Ohří, Tšekkoslovakia) on tšekkiläinen uransa lopettanut maastohiihtäjä. . Hän on saavuttanut 15 kilometrin perinteisen hiihtotavan kilpailusta olympiahopeaa Torinosta 2006 ja MM-hopeaa Liberecistä 2009 sekä olympiapronssia saman matkan vapaan kilpailusta ja viestistä Vancouverista 2010. 50 kilometrin perinteisen hiihtotavan kilpailussa hän sai MM-hopeaa Falunissa 2015. Hän voitti Tour de Skin ja maailmancupin kokonaiskilpailun kaudella 2007–2008. Kaudella 2009–2010 hän voitti toistamiseen Tour de Skin. Vuonna 1997 hän voitti juniorien MM-hopeaa 30 kilometrin vapaan hiihtotavan kilpailussa.
Maailmancupissa Bauer on voittanut urallaan yksitoista osakilpailua, joista ensimmäisen 18. tammikuuta 2003 Nové Městossa. Hän on 181 senttimetriä pitkä ja painaa 71 kilogrammaa.
Brilliance Communications
Brilliance Communications Oy oli suomalainen mediayritys, joka tuotti elokuvia, videoita ja televisio-ohjelmia. Se hallinnoi televisiokanava AlfaTV:tä. Sillä oli Liikenne- ja viestintäviraston lupa lähettää Alfa TV ja Alfa TV HD -kanavia.
Kristillinen IRR-TV ry. omisti yhtiöstä 69,7 prosenttia. Muita sijoittajia olivat viimeisen puolentoista toimintavuoden aikana muun muassa mediakonserni Keskisuomalainen liikemies-poliitikko Hjallis Harkimo, entinen kokoomuksen kansanedustaja Eero Lehti , Hesburgerin perustaja Heikki Salmela , Maskun Kalustetalon yrittäjä Toivo Sukari , Bayerncarin omistaja Joni Nelimarkka , IKH-rautakauppaketjusta tunnettu yrittäjä Ilkka Alakortes ja kokoomuslainen entinen ministeri Kimmo Sasi.
Brilliance Communications Oy perustettiin vuonna 2011. Sen päätuote, televisiokanava AlfaTV, aloitti toimintansa vuonna 2012. Brilliance Communicationsin johtajana toimi Hannu Haukka. Haukan mukaan yritys on saanut rahoitusta esimerkiksi kanadalaiselta teollisuusmiljonääriltä Ted Hiltonilta. Vuonna 2020 Brilliance Communicationsin liikevaihto oli noin 2,73 miljoonaa euroa, ja se teki voittoa yhteensä 53 000 euroa. Vuosina 2011–2021 yhtiö on tehnyt reilusti yli puoli miljoonaa euroa tappiota.
Vuonna 2021 Brilliance Communications keräsi suunnatussa osakeannissa 940 500 euroa ja sen jälkeen osakeannilla noin kolme miljoonaa euroa.
Toukokuussa 2022 yhtiö ilmoitti oman pääoman menettämisestä. Tämä tarkoittaa, että yrityksen rahat loppuivat ja sen toiminta pyöri velalla. Suomen Asiakastiedon konkurssimittarin mukaan yrityksen konkurssiriski oli suuri. Tästä johtuen Brilliance Communications jätti konkurssihakemuksen Itä-uudenmaan käräjäoikeuteen perjantaina 25.11.2022. Yhtiön mukaan samalla AlfaTV:n toiminta loppui. Yhtiö kertoi olevansa maksukyvytön, eikä sillä ole edellytyksiä hakeutua yrityssaneeraukseen. Neuvottelut rahoitustilanteen korjaamiseksi päättyivät tuloksettomina.
M/S Midas
M/S Midas on ahvenanmaalaiseen Godby Shipping -ryhmään kuuluvan Minicarriers Ab:n omistukseen rekisteröity ro-ro-rahtialus. Se on rakennettu vuonna 1990 J.J. Sietaksen telakalla Hampurissa, Saksassa. Kuollutta painoa aluksella on 4 491 tonnia ja jääluokitus on 1A eli alus pystyy useimmissa jääolosuhteissa kulkemaan yksin. Midas on rekisteröity Suomen lipun alle. Nykyisin laiva on aikarahdattu UPM-Kymmenen liikenteeseen, reitille Rauma–Hamina–Rouen. Lastina alus kuljettaa yleensä paperituotteita, kappaletavaraa ja roro-yksiköitä.
Midaksen sisaralus on M/S Mimer.
Käyttöhistoria
Vuonna 1995 laiva aikarahdattiin Transfennican liikenteeseen, Suomen ja Länsi-Euroopan välille. Lokakuussa 1995 alus siirtyi Hangon ja Lyypekin väliseen liikenteeseen. Vuonna 1996 Mimer aloitti liikennöinnin linjalla Suomi–Britannia–Ranska. Tammikuussa 1997 reitti vaihtui jälleen; Rauma–Lyypekki. Joulukuun puolivälissä 1999 alus päätyi nykyisen omistajansa haltuun. Samalla se sai myös nykyisen Midas -nimensä. Tämän jälkeen Midas aikarahdattiin UPM-Kymmenen liikenteeseen.
Vuodesta 2012 lähtien alus on liikennöinyt Karibian merellä. Se on rahdattu ranskalaiselle CMA CGM:lle sekä amerikkalaiselle Marinex Cargo Linelle Karibian linjaliikenteeseen. Myös Godby Shipping:in toinen alus, Mimer, purjehtii nykyisin samoilla vesillä. 11.1.2016.
Idols (TV-formaatti)
thumb|350px|Maat, joilla on oma versionsa ohjelmasta<BR>Sininen: Ohjelmia tehty.<BR>Vihreä: Formaatin esitysoikeus. Ei toistaiseksi lähettänyt ohjelmaa.
Idols on kansainvälinen televisio-ohjelmaformaatti, jonka alkuperäinen versio oli Simon Fullerin kehittämä brittiläinen kykyjenetsintäohjelma Pop Idol. Formaattiin perustuvia ohjelmia on sittemmin tehty kymmeniä yli 30 maassa. Pop Idolin ja Popstarsin tuottajat sopivat keskenään, että kansainväliset versiot eivät saa käyttää sanaa pop ohjelman nimessä. Idols-formaatin tuotannosta vastaa Fremantle.
Juontajat
Juontajien tulee suhtautua ohjelmaa kohtaan nuorekkaan innokkaasti ja he myös julkistavat tulokset. Joissakin maissa on yksi juontaja, mutta useimmissa on kaksi. Jotkin maat ovat lisänneet tuomareiden ja juontajien lukumäärää.
Tuomarit
thumb|[[Pop Idolin tuomarit Pete Waterman, Neil Fox, Nicki Chapman ja Simon Cowell.]]
Ennalta valittu joukko musiikkialaa edustavia tuomareita kiertää osan tai kaikki koelaulupaikkakunnat tarkkaillakseen ja neuvoakseen kilpailijoita koko kilpailun ajan. Tuomarit antavat kritiikkiä ja/tai neuvoja jokaisen kilpailijan esityksen jälkeen. Frankofonisen maailman parasta laulajaa etsivä Nouvelle Star 4 oli ensimmäinen versio, jossa annettiin sininen tai punainen kortti, sininen edustamaan positiivista suhtautumista ja punainen negatiivista.
Puolan Idol Poland 3 -kaudella oli jopa viisi vakituista tuomaria. Joskus tuomaristoon otetaan vierailevia tuomareita tai musiikkivieraita, jotka ovat mukana neuvomassa kilpailijoita. Joidenkin versioiden tuomarit saavat mainetta myös ohjelman ulkopuolella kilpailijoiden ohella suhtautumalla kylmästi esityksiin. Heistä tunnetuimpia ovat muun muassa Simon Cowell, Kuba Wojewódzki ja Zack Werner.
Esitykset
Koelaulut pidetään useissa paikoissa tietyllä alueella tai yhdessä maassa, jotta mahdollisimman monella olisi mahdollisuus esiintyä tuottajille. Jos heistä kiinnostutaan, he siirtyvät seuraavalle, televisioidulle kierrokselle, jolla he laulavat tuomarien edessä. Koelaulajia päästetään jatkoon joissakin maissa jopa 200.
Teatterikierroksella kaikki jatkoon päässeet kokoontuvat isäntäkaupunkiin laulamaan. He ensin esittävät omavalintaisen kappaleen kymmenen hengen sarjoissa, sitten harjoitellun esityksen yleensä kolmen hengen ryhmissä ja lopuksi sooloesityksen a cappella kilpailijoiden ja tuomarien edessä.
Jokaisella teatterikierroksella lähetetään kilpailijoita kotiin, mutta joissakin maissa on päästetty muutama takaisin villi kortti -kierroksella.
Semifinaaleissa kilpailijat esiintyvät livenä tai etukäteen nauhoitetussa lähetyksessä, jossa tuomarit antavat kommentteja esityksistä. Tässä vaiheessa katsojat kuitenkin päättävät jatkoon pääsevät ja äänestävät suosikkiaan lähetyksen jälkeen yleensä puhelulla tai tekstiviestillä. Semifinaalien aikaan kilpailijat saavat avukseen laulunopettajan esityksen valmistelua varten. Alun perin taustamusiikkina käytettiin vain pianoa, mutta muitakin instrumentteja on otettu mukaan myöhemmin.
Semifinaalissa on yleensä 18-50 kilpailijaa, jotka joko laulavat ryhmissä eri viikoilla tai joka viikolla kunnes kaikki finalistit on valittu. Jossain vaiheessa otettiin mukaan villi kortti -osio, jossa aikaisemmin pudonneille annetaan uusi mahdollisuus ja joissakin ohjelmissa myös tuomarit valitsevat aiemmin pudotettuja takaisin. Viime aikoina lähetyksiin on otettu mukaan myös yleisöä. Tuloslähetys seuraa joko muutaman tunnin päästä tai seuraavana päivänä.
Finaalilähetyksissä esityksistä tehdään näyttävämpiä ja laulut valitaan viikoittaisen teeman perusteella, joka voi olla esimerkiksi "1980-luvun hitit" tai "Elton Johnin laulut". Näidenkin lähetysten jälkeen seuraa aina tuloslähetys, jossa saatetaan nähdä muun muassa musiikkivieraita, ryhmäesiintymisiä tai kulissientakaista materiaalia kilpailijoista. Vähiten ääniä saanut kilpailija pudotetaan. Kilpailu jatkuu näin kunnes jäljellä on kaksi kilpailijaa, tai jossain tapauksissa kolme.